Ieslodzījuma vietu pārvaldes

sarunu procedūras

**"Radioloģijas attēlu arhivēšanas sistēmas pilnveidošana"**

(identifikācijas numurs IeVP 2019/59)

protokols Nr. 2019/59/2

Rīgā, 2019. gada 14. jūnijā

Ar Ieslodzījuma vietu pārvaldes (turpmāk – Pārvalde) priekšnieka 2018. gada 28. decembra rīkojumu Nr. 281 "Par iepirkumu komisijas izveidošanu" (ar grozījumu, kas izdarīts ar Pārvaldes priekšnieka 2019. gada 20. maija rīkojumu Nr. 152 "Par grozījuma izdarīšanu Ieslodzījuma vietu pārvaldes priekšnieka 2018. gada 28. decembra rīkojumā Nr. 281 "Par iepirkumu komisijas izveidošanu"") izveidotās Pārvaldes iepirkumu komisijas (turpmāk – Iepirkumu komisija) sarunu procedūras "Radioloģijas attēlu arhivēšanas sistēmas pilnveidošana" (iepirkuma identifikācijas numurs IeVP 2019/59) (turpmāk – Iepirkums) sēdē plkst. 14.00, Stabu ielā 89, Rīgā, 315.kabinetā, piedalās:

**Iepirkumu komisijas priekšsēdētājs:** Pārvaldes centrālā aparāta Iepirkumu un līgumu daļas vadītājs kapteinis Maksims Laškovs.

**Iepirkumu komisijas priekšsēdētāja vietnieks:** Pārvaldes centrālā aparāta Iepirkumu un līgumu daļas jurists Nauris Ozoliņš.

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste kapteine Olga Sparāne;

Pārvaldes centrālā aparāta Administratīvās daļas vecākā arhivāre Vineta Konstanta;

Pārvaldes centrālā aparāta Finanšu vadības un kontroles daļas vecākā finanšu analītiķe majore Vera Stojanova;

**Protokolē:**

Pārvaldes centrālā aparāta Iepirkumu un līgumu daļas galvenā speciāliste Vineta Vietniece.

**Sēdi vada:** M. Laškovs.

**Sēdes gaita:**

M. Laškovs informē, ka ar Iepirkumu komisijas 2019. gada 12. jūnija protokolu Nr. 2019/59/1 tika izvēlēts iepirkuma procedūras veids un apstiprināts sarunu procedūras nolikums Iepirkumam, balstoties uz Pārvaldes centrālā aparāta Medicīnas daļas vadītājas Irēnas Rimšas sniegto informāciju (2019. gada 7. maija iepirkuma pieteikums (Pārvaldes reģ.Nr. 1-984) un 2019. gada 4. jūnija ziņojumu (Pārvaldes reģ. Nr.1-1174).

Ir saņemta informācija, ka Pārvaldei nepieciešamo radioloģijas attēlu arhivēšanas sistēmu var nodrošināt arī citi piegādātāji. Ņemot vērā, ka Iepirkumu komisija paļāvusies uz Pārvaldes rīcībā esošo informāciju un nav veikta papildus tirgus izpēte, lai Iepirkumu komisija gūtu apstiprinājumu izvēlētās iepirkuma procedūras veidam, Iepirkumu komisija uzskata, ka Iepirkums ir jāpārtrauc līdz Iepirkumu komisija gūs neciešamo informāciju par izraudzītās iepirkumu procedūras pamatotību.

**Iepirkumu komisijas lēmums:**

1. Pārtraukt sarunu procedūru "Radioloģijas attēlu arhivēšanas sistēmas pilnveidošana" (identifikācijas numurs IeVP 2019/59).
2. Publicēt Iepirkumu komisijas lēmumu Pārvaldes tīmekļvietnē [www.ievp.gov.lv](http://www.ievp.gov.lv).

Sēde beidzās plkst. 14.30.

Iepirkumu komisijas priekšsēdētājs: M. Laškovs

Iepirkumu komisijas priekšsēdētāja vietnieks: N. Ozoliņš

Iepirkumu komisijas locekļi: O. Sparāne

V. Konstanta

V. Stojanova

Protokolētājs: V. Vietniece